=== Personerne ===
Af hovedrollerne i operaen er det kun Ottone, der ikke er moralsk kompromitteret. Agrippina er en skrupelløs intrigant, Nerone er forkælet og hyklerisk omend ikke helt det monster, han skulle udvikle sig til, Claudio er pompøs, selvtilfreds og noget af en klovn, mens Poppea udover at være en flirt er en løgner.<ref>Dean & Knapp, pp. 118-19 og p. 124</ref> De to frigivne slaver, Pallante og Narciso er selvhævdende og slibrige.<ref name=DK118/>
Alle synes dog også at have nogle forsonende træk, og alle udtrykker sig med ægte følelse i en eller flere arier. Situationerne er af og til komiske, men aldrig farceagtige; som [[Mozart]] i [[Lorenzo da Ponte|da Ponte-operaerne]] undgår Händel at gøre sine personer til grin.<ref name=DK118>Dean & Knapp, p. 119</ref>
Musik